त्यावेळचे भाजपचे पंतप्रधानपदाचे उमेदवार नरेंद्र मोदी यांच्याविषयी हिमंत बिस्व सरमा यांनी हे उद्गार काढले होते. त्यावेळी ते आसाम प्रदेश काँग्रेसमधले दिग्गज नेते आणि मंत्री होते.

सरमा यांच्या या वक्तव्यामुळे भाजपचे अनेक ज्येष्ठ नेते नाराज झाले आणि दिल्लीत सरकार बदललं तर हिमंत बिस्व सरमा यांच्याविरोधातली भ्रष्टाचाराची सर्व प्रकरणं बाहेर काढू, असा इशाराच त्यांनी दिला. 

मात्र, राजकारणात जनतेसमोर जे काही बोललं जातं त्यावरून घूमजाव करण्यात वेळ लागत नाही, असं म्हणतात. 

2014 सालच्या लोकसभा निवडणुकांमध्ये नरेंद्र मोदी यांच्या नेतृत्त्वाखाली भाजपला घवघवीत यश मिळालं आणि त्यानंतर बरोबर 15 महिन्यांनी 28 ऑगस्ट 2015 रोजी हिमंत बिस्व सरमा यांनी काँग्रेसला रामराम ठोकत भाजपमध्ये प्रवेश केला. 

हिमंत बिस्व सरमा आसाममध्ये जवळपास 14 वर्ष तरुण गोगोई यांच्या नेतृत्त्वाखालील सरकारमध्ये अर्थ-शिक्षण आणि आरोग्य यासारख्या महत्त्वाच्या विभागाचे मंत्री होते. काँग्रेस सरकारमध्ये मुख्यमंत्री तरुण गोगोई यांच्यानंतर सरमा दुसऱ्या क्रमांकाचे सर्वात पॉवरफुल आणि प्रभावशाली नेते बनले. 

आसाममध्ये विधानसभेच्या 126 जागांसाठ... आणखी 4000 वर्णांसाठी लेख सुरू ठेवा:
ी याच महिन्यात 27 मार्चपासून तीन टप्प्यात निवडणुका होत आहेत आणि  भाजप हिमंत बिस्व सरमा यांना मुख्यमंत्री करणार का, अशी जोरदार चर्चा यानिमित्ताने रंगली आहे. 

भाजपच्या ऐतिहासिक विजयामध्ये सरमा यांची भूमिका

हिमंत बिस्व सरमा भाजपमध्ये का गेले, याची अनेक कारणं सांगितली जातात. मात्र, मुख्यमंत्री तरुण गोगोई यांच्याशी बेबनाव आणि काँग्रेस हायकमांडकडून महत्त्व न मिळणं, ही महत्त्वाची कारणं मानली जातात. 

हिमंत बिस्व सरमा हे पंतप्रधान नरेंद्र मोदी यांच्यासारखेच 'पूर्णवेळ राजकारणी' असल्याचं म्हटलं जातं आणि म्हणूनच ते लोकप्रिय नेते आहेत. लोकभावना ओळखण्यात ते पारंगत आहेत आणि ओघवत्या वक्तृत्त्वं शैलीमुळे जनतेवर त्यांची छापही पडते. 

आसाममधल्या राजकारणावर गेली अनेक वर्ष पत्रकारिता करणारे ज्येष्ठ पत्रकार बैकुंठ नाथ गोस्वामी सांगतात, "2016 साली पंतप्रधान मोदी लाटेचा प्रभाव होता. मात्र, आसाममध्ये भाजपच्या विजयामध्ये हिमंत बिस्व सरमा यांची महत्त्वाची भूमिका होती. खरंतर सात समर्थकांसह हिमंत बिस्व सरमा भाजपमध्ये गेल्याने इथल्या काँग्रेस कार्यकर्त्यांचं मानसिक खच्चीकरण झालं होतं."

"म्हणूनच 2011 सालच्या विधानसभा निवडणुकीत पाच आमदार असलेल्या भाजपने 2016 साली 60 जागा जिंकल्या. निवडणुकीआधी हिमंत बिस्व सरमा भाजपला 80 हून जास्त जागा मिळतील, असा विश्वास व्यक्त करायचे. त्यावेळी अनेकांना ते अशक्य वाटायचं. मात्र, सरमा यांचं निवडणूक गणित खरं ठरलं. भाजप आघाडीला 2016 च्या विधानसभा निवडणुकीत 86 जागी विजय मिळाला."

सरमा यांची नवी इनिंग

तसं पाहिलं तर काँग्रेसला सोडचिठ्ठी दिल्यानंतर हिमंत बिस्व सरमा यांनी आपल्या कामातून स्वतःला भाजपमध्ये रिलॉन्च केलं. 

त्यामुळे मुख्यमंत्री सर्बानंद सोनोवाल यांच्यानंतर राज्यातली सर्व महत्त्वाची खाती सरमा यांना मिळाली. 2016 साली पहिल्यांदा आसाममध्ये सरकार स्थापन करणाऱ्या भाजपने आपल्या सर्व जुन्या नेत्यांना बाजूला सारत हिमंत बिस्व सरमा यांना पक्षात दुसऱ्या क्रमांकाचं स्थान दिलं.

आसाममध्ये भाजपच्या घवघवीत यशानंतर भाजपचे तत्कालीन अध्यक्ष अमित शहा यांना काँग्रेस मुक्त भारत हे पंतप्रधान नरेंद्र मोदी यांचं स्वप्न ईशान्य भारतात हिमंत बिस्व सरमा पूर्ण करू शकतात, असा विश्वास वाटू लागला. 

त्यामुळे 24 मे 2016 रोजी सर्बानंद सोनवाल यांनी मुख्यमंत्री पदाची शपथ घेताच काही तासातच अमित शहा यांनी ईशान्य भारतात राजकीय आघाडीसाठी...